OzLabs/hebrew-wiki-articles huggingface dataset:
ג'ורדן היל

ג'ורדן קרייג היל (באנגלית: Jordan Craig Hill; נולד ב-27 ביולי 1987) הוא כדורסלן עבר אמריקאי, אשר שיחק באופן פעיל בין השנים 2009–2017. בן דודו של הכדורסלן טרבור בוקר.

==נעורים וקריירת מכללות==
היל נולד בעיר ניוברי שעל יד קולומביה בקרוליינה הדרומית, ובגיל 3 נפטרה אמו מסרטן השד. בנעוריו, הוריו של אחד מחבריו לכיתה מונו כאפוטרופוסים הרשמיים שלו.

בשנת 2006 הצטרף לאוניברסיטת אריזונה, יחד עם צ'ייס באדינגר, ושיחק בקבוצת הכדורסל שלה תחת המאמן חבר היכל התהילה לוט אולסון בעונת הפרישה שלו. בעונתו השלישית והאחרונה באוניברסיטה, 2008/2009, רשם היל ממוצעים של 18.3 נקודות ו-11.0 ריבאונדים למשחק, ונבחר הן לחמישיית העונה והן לחמישיית ההגנה של העונה במחוז ה-Pac-10. באותה עונה הודחה אריזונה מטורניר אליפות המכללות בשלב שמינית הגמר, לאחר שהובסה מול אוניברסיטת לואיוויל בתוצאה 64–103.

==קריירה מקצועית==
בדראפט ה-NBA{{כ}} 2009 נלקח היל בבחירה השמינית, על ידי ניו יורק ניקס. ב-24 משחקיו עם הניקס קלע 4.0 נקודות בממוצע למשחק.

בפברואר 2010, לאחר כחצי עונה בניו יורק, הועבר ליוסטון רוקטס במסגרת טרייד בין שלוש קבוצות (עם סקרמנטו), בו עבר טרייסי מקגריידי לניקס. בתקופתו עם הרוקטס שימש היל כמחליפם מהספסל של לואיס סקולה וצ'אק הייז, ורשם ממוצעים של 5.6 נקודות ו-4.5 ריבאונדים למשחק.

במרץ 2012, לקראת סיומה של עונת , נשלח בטרייד ללוס אנג'לס לייקרס בתמורה לדרק פישר ובחירת דראפט עתידית. בינואר 2013 נפצע היל בירך רגלו הימנית, ונאלץ לעבור ניתוח אשר השבית אותו ממשחק עד לסיום העונה. בעונת רשם שיאי קריירה של 12.0 נקודות ו-7.9 ריבאונדים בממוצע למשחק, אך הלייקרס סיימו את העונה במקום ה-14 באזור המערבי (מתוך 15), עם מאזן הניצחונות הנמוך בתולדות המועדון, 21–61 (25.6%).

בקיץ 2015 חתם על חוזה באינדיאנה פייסרס, ובעונתו היחידה בקבוצה קלע 8.8 נקודות בממוצע למשחק.

בעונת שיחק עבור מינסוטה טימברוולבס, אך לאורך העונה שותף בשבעה משחקים בלבד. ביוני 2017 שוחרר מהקבוצה, ומאז לא שב לשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת אריזונה
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני יוסטון רוקטס
קטגוריה:כדורסלני לוס אנג'לס לייקרס
קטגוריה:כדורסלני אינדיאנה פייסרס
קטגוריה:כדורסלני מינסוטה טימברוולבס
קטגוריה:כדורסלני ליגת ה-BIG3
קטגוריה:אמריקאים שנולדו ב-1987
יחסי סין–שווייץ

יחסי סין–שווייץ הם היחסים הדיפלומטיים הרשמיים שבין הרפובליקה העממית של סין לבין הקונפדרציה השווייצרית.

== היסטוריה ==
בין הרפובליקה העממית של סין לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה העממית של סין לבין הקונפדרציה השווייצרית הם יחסים דיפלומטיים חמים במיוחד, אשר התחממו עוד יותר במהלך המאה העשרים ואחת.

הקשר הרשמי הראשון בין סין לשווייץ התרחש בשנת 1906. אמנה של ידידות בין שתי המדינות נחתמה בשנת 1918 והפכה את יחסי הרפובליקה הסינית–שווייץ ליחסים דיפלומטיים רשמיים.

שווייץ הכירה בעצמאותה של הרפובליקה העממית של סין ב-17 בינואר 1950, והייתה אחת מהמדינות המערביות הראשונות לעשות כן. כאשר הכירה שווייץ ברפובליקה העממית של סין, היא חדלה דה פקטו מהכרה ברפובליקה הסינית (החולשת על שטח טאיוואן דהיום). הקשרים הראשונים שבין הרפובליקה העממית של סין לבין שווייץ היו קשרים קרירים עקב המלחמה הקרה ואי סדר פוליטי בסין עצמה.

מאז שהוציא לפועל דנג שיאופינג את "מדיניות הדלת הפתוחה" בשנת 1979, החלו היחסים הדיפלומטיים בין שווייץ לסין בהתפתחות. בשנת 2015 חגגו שתי המדינות 65 שנים ליחסיהן הדיפלומטיים.

== יחסים כלכליים ==
החל משנת 2010, הרפובליקה העממית של סין היא שותפת הסחר הגדולה ביותר של שווייץ ביבשת אסיה והשלישית בגודלה בעולם אחרי האיחוד האירופי וארצות הברית. הסכם סחר חופשי דו-צדדי בין שתי המדינות נחתם בבייג'ינג בשנת 2013 ונכנס לתוקפו ב-1 ביולי 2014. ההסכם כולל הסכמות על סחר בטובין ושירותים הניתנים לאזרחי שתי המדינות במדינה השנייה.

שווייץ וסין מקיימות דיאלוג כלכלי באופן סדיר החל משנת 2007. בנוסף, נחתם מזכר הבנות בין הבנק הבינלאומי הסיני לבין מחלקת המדינה לסחר בינלאומי של שווייץ בברן בחודש מאי 2013.

== שווייצרים בסין ==
על פי הלשכה השווייצרית המרכזית לסטטיסטיקה, בסוף שנת 2018 התגוררו ברפובליקה העממית של סין (כאשר הונג קונג נכללת), שלושת אלפים שלוש מאות חמישים ושלושה אזרחים שווייצרים.

== נציגויות דיפלומטיות ==
* שווייץ מיוצגת בסין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. שווייץ מיוצגת בסין גם בדרג הקונסולרי באמצעות שלוש קונסוליות רשמיות שהיא מחזיקה בערים: צ'נגדו, גואנגג'ואו, ושנגחאי.
* סין מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. סין מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.

<gallery mode="packed" heights="210">
Bern Kalcheggweg 10 Embassy of China in Switzerland DSC01408.jpg|חזית מבנה השגרירות הסינית בברן, בירת שווייץ.
</gallery>

== קישורים חיצוניים ==

* [https://www.eda.admin.ch/countries/china/en/home/switzerland-and/bilateral-relations.html Bilateral relations Switzerland–China], אתר משרד החוץ של שווייץ

== הערות שוליים ==
רה-פולריזציה מוקדמת שפירה

רה-פולריזציה מוקדמת שפירה (באנגלית: Benign early repolarization - BER), מכונה לעיתים רק רה-פולריזציה מוקדמת או High-take off, היא ממצא אלקטרוקרדיוגרפי הנחשב לשפיר - כלומר אינו מעיד על פתולוגיה לבבית כלשהי. התופעה מאובחנת על בסיס עלייה של מקטע ST הדומה לעלייה המתרחשת בעת אוטם שריר הלב (STEMI). המנגנון הפיזיולוגי הגורם לתבנית זו בא.ק.ג. אינו ברור לחלוטין.

על אף שרה-פולריזציה מוקדמת נחשבת לשינוי שפיר בא.ק.ג., מחקרים שבוצעו בשנים 2008–2009 מצאו קשר קטן בין רה-פולריזציה מוקדמת שנראית בקיר התחתון או הלטרלי של הלב, לבין דום לב פתאומי כתוצאה מהפרעת קצב לב מסוג פרפור חדרים. קשר זה נמצא בעיקר בחולים עם היסטוריה של התעלפויות או עם היסטוריה משפחתית של דום לב פתאומי.

רה-פולריזציה מוקדמת קיימת בכ-1–2 אחוזים מהאוכלוסייה והיא נפוצה יותר בגברים, מבוגרים צעירים, אפריקאים, אפרו-אמריקאים ואתלטים. רה פולריזציה מוקדמת נצפתה אצל כ-10–15 אחוזים מהחולים שהגיעו לחדר המיון עם תלונה על כאבים בחזה. שכיחותה של התופעה יורדת עם התקדמות הגיל, כאשר ב-30 אחוזים מהמקרים חלה חזרה של מקטע ST לגובהו התקין במשך השנים. רה-פולריזציה מוקדמת נדירה יחסית באנשים מעל גיל 70.

==מאפיינים==
* עליית מקטע ST של לרוב עד 2 מילימטרים בלידי החזה (בעיקר בלידים V2-V5) ועד חצי מילימטר בלידי הגפיים. לרוב עלייה שלא תעלה על 25 אחוזים מגובה גל ה-T.
* עליית מקטע ST קעורה כלפי מעלה, זאת לעומת עליית ST כחלק מאוטם שריר הלב, שתהיה לרוב קמורה כלפי מטה.
* גלי T א-סימטריים, כאשר חלקו היורד של גל ה-T תלול יותר מחלקו העולה. גלי ה-T זהים בכיוונם לכיוונו של מכלול QRS.
* סוג של חריץ המופיע בתוך מקטע ST, בעיקר בליד V4.
* ללא שינויים רציפרוקליים ("תמונת מראה") בקירות הלב המנוגדים וללא שינוי בגובה מקטע ST לאורך זמן. העלייה במקטע ST עשויה להיות משמעותית יותר כאשר קצב הלב הוא איטי ומתונה יותר כאשר קצב הלב הוא מהיר.

==קישורים חיצוניים==

==הערות שוליים==

קטגוריה:הפרעות קצב
משאלה (אלבום)

משאלה הוא אלבומו החמישי של הזמר בועז שרעבי, שיצא לראשונה לחנויות בפברואר 1987.

האלבום הופק והופץ על ידי חברת "הד ארצי", עם הפקה מוזיקלית ועיבודים של ירון בכר, כאשר את רוב השירים כתב הפזמונאי אהוד מנור.

האלבום כלל להיטים רבים כגון חידוש לשיר "ברית עולם" ושירים שהלחין שרעבי בעצמו, ביניהם: "לשיר איתך" (דואט עם אלילתו של שרעבי, שושנה דמארי) אשר הגיע למקום ה-22 במצעד הפזמונים השנתי תשמ"ז (1987), "הלוואי" שעמו השתתף בקדם אירוויזיון של 1986 (הגיע למקום האחרון עם נקודה אחת בלבד, אך בהמשך נהפך לאחד משיריו האהובים והמוכרים של שרעבי), "כל עוד" ושיר הנושא ("משאלה").

שירים בולטים נוספים שניתן לציין היו: "את תלכי בשדה", שהתפרסם בביצועה של חוה אלברשטיין, והשיר שהפך לאחד מלהיטיו הגדולים ביותר, "לתת".

השיר "לתת" נבחר ב"מצעד היובל" בגלי צה"ל (על ידי חיילי צה"ל וכוחות הביטחון) כשיר האהוב ביותר בתולדות המדינה.

סגנונו המוזיקלי של אלבום זה דומה לאלבום הקודם, אם כי באלבום הזה מורגשת יותר השפעה של פסנתר וקצת פחות סאונד אלקטרוני של סינטסייזרים כמו באלבום הקודם.

השיר "לשיר איתך" נבחר במקום הראשון ב"מצעד הדואטים הגדול" של וואלה וECO99 ב-2021.

==שירי האלבום==

* כל המילים: אהוד מנור (פרט ל-"לתת" - חמוטל בן זאב, "הוי ארצי" - רחל, "את תלכי בשדה" - לאה גולדברג).
* כל הלחנים: בעז שרעבי (פרט ל-"ברית עולם" - מתי כספי).
* בתקליט: שירים: 1–4 - צד א', שירים: 5–9 - צד ב'.

==משתתפים באלבום==
עיבודים והפקה מוזיקלית: ירון בכר (פרט ל-"הלואי" - ננסי ברנדס).
=====נגנים=====
* ירון בכר: פסנתר אקוסטי, סינטיסייזרים: "מיראז'", "קורצוויל", Yamaha TX816, Yamaha RX11, Yamaha DX7 ותכנות תופים (ב-"כל עוד" ו-"הביטי מי חזר").
* אלון הלל: תופים (ב-"לתת", "משאלה", "לשיר איתך") וכלי הקשה (ב-"את תלכי בשדה").
* חיים רומנו: גיטרות (ב-"הוי ארצי").
* ארז נץ: גיטרות (ב-"משאלה" ו-"ברית עולם").
* פטר ורטהיימר: סקסופון (ב-"לשיר איתך").
* רוני עובדיה: קולות (ב-"לתת").

=====קרדיטים=====
* הוקלט באולפני "די.בי." - אוגוסט-דצמבר 1986 (פרט ל-"הלואי" - הוקלט באולפני "קולינור" ו-"לשיר איתך" - הוקלט באולפני "סינטרון").
* טכנאי הקלטה: עמית רונאל (פרט ל-"הלואי" - טכנאי הקלטה: יהודה גבאי ו-"לשיר איתך" - טכנאי הקלטה: יואל גרינפלד).
* עוזרי טכנאי: עומר שפי ותימורה.
* עיצוב העטיפה: דייגי רפי.
* צילום: עודד קליין, שלום בר-טל (אינסרט).
* יחסי ציבור: מיכל רצאבי.
* ניהול ההפקה: יאיר ניצני ודורית לנץ.

==הערות שוליים==

קטגוריה:אלבומי 1987
קטגוריה:אלבומי בעז שרעבי
קטגוריה:אלבומים בעברית
קטגוריה:אלבומי חברת הד ארצי
רנאטה בירנשטיין

רנאטה מריה בירנשטיין (בגרמנית: Renate Birnstein; נולדה ב-17 בנובמבר 1946) היא מלחינה, כנרת ופסנתרנית גרמנייה. היא נולדה בהמבורג ולמדה בבית הספר הגבוה למוזיקה אצל דיטר דה לה מוטה וג'רג' ליגטי. בשנת 1973 קיבלה דיפלומה בהלחנה ובפסנתר.

לאחר סיום לימודיה, קיבלה בירנשטיין משרת הוראה בבית הספר הגבוה למוזיקה בהמבורג. היא זכתה בפרס רומא לשנת 1983. יצירותיה מבוצעות ברחבי העולם.

== יצירות ==
בירנשטיין מלחינה לתזמורת, תיאטרון, הרכבים אמריים, מקהלה ופסנתר.

=== יצירות נבחרות ===
* "וילה האסימו"
* "דמיונות" לתזמורת, 1972
* "Ich rufe an mit meiner Stimme", 1981
* שמינייה לחליל צד, קלרינט, טרומבון, ויולה, צ'לו ושני נקשנים, 1985
* Pranto ocre לבריטון ופסנתר לטקסט של המשורר הברזילאי פאאס לוראירו, 2003
* Les horloge יצירה לתיאטרון

== קישורים חיצוניים ==

* [https://web.archive.org/web/20131217231859/http://mugi.hfmt-hamburg.de/A_lexartikel/lexartikel.php?id=birn1946 רשימת יצירות]

==הערות שוליים==

קטגוריה:מלחינות גרמניות
קטגוריה:פסנתרניות גרמניות
קטגוריה:מורות למוזיקה
קטגוריה:מלחינים גרמנים במאה ה-20
קטגוריה:גרמניות שנולדו ב-1946
קטגוריה:גרמנים שנולדו ב-1946
קטגוריה:זוכי פרס רומא
פרוקלמיישן (אי)

צוותו של [[דאגלס מוסון המכריז על היות האי שטח השייך לכתר הבריטי, 13 בינואר 1930]]
האי פרוקלמיישן (באנגלית: Proclamation Island; מילולית: אי ההכרזה) הוא אי סלעי קטן, 5 קילומטרים מערבית לכף באטרבי וסמוך ממזרח לאיי אאגארד שבאנטארקטיקה.

== היסטוריה ==
=== גילוי האי ===

האי התגלה על ידי משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון, שחקרה את אנטארקטיקה בין השנים 1929–1931. מוסון הכריז ב-13 בינואר 1930, על היות האי שטח השייך לכתר הבריטי.

=== מקור שמו של האי ===

האי נקרא על שם ההכרזה שהתרחשה בו.

== אתר מורשת היסטורי ==

מוסון הקים באתר, לזכר ההכרזה גלעד אבנים והציב שלט המציין את האירוע.

הגלעד הוכר כאתר היסטורי ואתר מורשת אנטארקטי (אתר מספר HSM3), על פי הצעתה של אוסטרליה, בהתאם לאמנת אנטארקטיקה.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12130 האי פרוקלמיישן] באתר הסקר הגאולוגי של ארצות הברית
* [https://documents.ats.aq/ATCM35/WW/atcm35_ww003_e.pdf האי פרוקלמיישן באתר רשימת אתרי המורשת של אנטארקטיקה]

== הערות שוליים ==

קטגוריה:אתרים היסטוריים ואתרי מורשת באנטארקטיקה
קטגוריה:אנטארקטיקה: איים
אגנס צימרמן

אגנס צימרמן (בגרמנית: Agnes Zimmermann; 5 ביולי 1847 – 14 בנובמבר 1925) הייתה פסנתרנית קונצרטים ומלחינה יהודייה-גרמנייה, שחיה באנגליה.

==קורות חיים==
אגנס מריה יעקובינה צימרמן נולדה בקלן, גרמניה. משפחתה היגרה לאנגליה ובגיל תשע נרשמה לאקדמיה המלכותית למוזיקה בלונדון, שם למדה אצל רג'ינלד סטגאל וצ'יפריאני פוטר. בהמשך למדה אצל ארנסט פאואר וסר ג'ורג' מקפארן. צימרמן קיבלה מלגת לימודים משנת 1860 עד 1862 והופעתה הפומבית הראשונה הייתה ב-1863 בקריסטל פאלאס, בנגינת הקונצ'רטו מס' 5 (הקיסר) של בטהובן.

לאחר סיום לימודיה, יצאה צימרמן למסע קונצרטים בגרמניה, ואחריו סיורים נוספים ב-1879, 1880, 1882 ו-1883. היא פרסמה הוצאות משלה לסונאטות של בטהובן ומוצרט וליצירות של שומאן

צימרמן עברה להתגורר עם הפמיניסטית לואיזה גולדסמיד אחרי מות בעלה של גולדסמיד ב-1878. נאמר על צימרמן שהעניקה שמונה-עשרה שנים של "תשומת-לב מסורה" לגולדסמיד ומשערים, שהייתה זו מערכת יחסים לסבית.

כמה מלחינים הקדישו לה יצירות, בהן "שלוש סונאטות" של ג'ורג' אלכסנדר מקפארן (1880) ו"בלדות" אופוס 59 (1907) של מישל אספוזיטו.

צימרמן מתה בלונדון בשנת 1925.

== יצירות ==
צימרמן חיברה מוזיקה לתזמורת קאמרית, סולו פסנתר וקטעים ווקאליים.

=== יצירות נבחרות ===
* שלוש סונאטות לפסנתר וכינור, אופוסים 16, 21 ו-23
* סונאטה לצ'לו אופוס 17 (פורסמה בשנת 1872 בהוצאת שוט)
* שלישייה לפסנתר, כינור וצ'לו, אופוס 19
* "פרסטו אלה טרנטלה", אופוס 15

==קישורים חיצוניים==

==הערות שוליים==

קטגוריה:מלחינות יהודיות
קטגוריה:מלחינות בריטיות
קטגוריה:מלחינות גרמניות
קטגוריה:פסנתרניות יהודיות
קטגוריה:פסנתרניות בריטיות
קטגוריה:פסנתרניות גרמניות
קטגוריה:מלחינים יהודים גרמנים
קטגוריה:מלחינים יהודים בריטים
קטגוריה:פסנתרנים יהודים בריטים
קטגוריה:פסנתרנים יהודים גרמנים
קטגוריה:ילידות 1847
קטגוריה:מלחינות המאה ה-19
קטגוריה:בריטיות שנפטרו ב-1925
קטגוריה:בריטים שנפטרו ב-1925
בית אליהו פראג'י

בית אליהו פראג'י (ידוע גם בשם בית ברוולד) היה בית המגורים של אליהו פראג'י ומשפחתו, ולימים הושכר מבנהו לגופים שונים שהשתמשו בו בשימושים שונים. בניית הבית, שנבנה בפינת רחוב מרדכי נרקיס, בסמוך לשכונת שערי חסד בירושלים, הסתיימה בשנת 1927. הבית הוגדר כאתר מורשת בישראל. בשנת 2007 נפגעו חלקים בבית במהלך הכנתו לצורך מגורי רוכש פרטי, ושוקם.

== היסטוריה ==
גינת הבית
בניית הבית הסתיימה בשנת 1927 על ידי איש היק"א אליהו פראג'י, עורך דין יהודי-טורקי שעלה לארץ ישראל בשנת 1913 ועבד בין היתר כיועצו של הברון רוטשילד.

הבית, הממוקם בלב גינה גדולה עם עצי אורן, עוצב בסגנון אקלקטי בעל תוספות קלאסיות. מבנה הבית כולל שמונה חדרים, שגודל כל אחד מהם הוא 30–35 מ"ר. חדרי הבית רוצפו במקור בריצוף בעל דגם שונה בכל חדר. המרכיב הבולט ביותר בבית הוא מגדל מעוצב בצורת פירמידה מצופה ריבועי נחושת. הבית ניכר בעושר ארכיטקטוני, דבר הניתן לראות בצירוף חלון בולט, משקופים ומעקות מסוגננים, ושילוב חזיתות אבן אדומות בעיטורים שונים.

לאחר פטירתו של אליהו פראג'י בשנת 1964, השכיר בנו ויקטור את הבית לגופים שונים אשר השתמשו בו בשימושים שונים, ביניהם מרכז תרבות צרפת, חברת קרתא, מרכז לגמילה מאלכוהוליזם ולבית קפה שנקרא "בסוגריים".

בשנת 2007, למרות שהוגדר כאתר מורשת בישראל, נמכר הבית ליהודי מחו"ל ששיפץ באופן מאסיבי את הבית והגינה, תוך שמירה על הצורה החיצונית של הבית בלבד, וגם זאת לא לגמרי. הדבר הכי בולט שהשתנה בשיפוץ הייתה הפירמידה שנבנתה מחדש, והפירמידה החדשה החליפה את הפירמידה הישנה.

== פגיעת המבנה ==
בשנת 2007 נמכר המבנה על ידי בתו מרים, אשר ירשה את חלקו של אחיה ובעלה משה, ליזמים פרטיים שקיבלו מעיריית ירושלים היתר בנייה במקום. בהיתר צוין שלא ישתנו צורתו החיצונית של המבנה, סגנונו האדריכלי, לרבות סוג האבן, הפתחים, כתובות, תבליטים, סיתות, צבע, סורגים, עצים בוגרים, מתקנים ושערים.

היזמים הפרטיים אשר לא פעלו לפי ההיתר, פגעו במבנה הבית, כאשר עקרו את המרצפות והרסו את הגג. כשהעירייה הבחינה שהעבודות חורגות מההיתר, הוצא צו הפסקת עבודה. לאחר הפסקת העבודה, העירייה חייבה את היזמים הפרטיים לשחזר את החלקים במבנה שנפגעו, לשכור אדריכל שימור ולעבוד על פי הנחיות יחידת השימור בעירייה ותחת פיקוחה הצמוד, עד שישוחזרו כל האלמנטים שנפגעו.

== קישורים חיצוניים ==

* [https://www.google.com/maps/@31.7791361,35.2123388,3a,75y,232.72h,102.31t/data=!3m6!1e1!3m4!1sAjQz9BXffksQ5xVsItcGfg!2e0!7i13312!8i6656?hl=iw-IL בית אליהו פראג'י], באתר גוגל מפות
* 

== הערות שוליים ==

קטגוריה:ירושלים: מבנים
קטגוריה:אתרי מורשת במחוז ירושלים
אנתוני אודונל

אנתוני אודונל (באנגלית: Anthony O'Donnell; נולד ב-1949) הוא שחקן ולשי.

אודונל נולד בקארדיף שבוויילס. ב-1982 הוענק לו פרס חוג מבקרי התיאטרון של לונדון לשחקן החדש המבטיח ביותר עבור הופעתו בעונת סטרטפורד.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1976
|
| dir="ltr" | Play for Today
| ריי
| בפרק "Nuts in May"
|-
| 1976
| קו אונידין
| dir="ltr" | The Onedin Line
| סת'
| בפרק "Shipwreck"
|-
| 1976
|
| dir="ltr" | Second City Firsts	
| מר פורביס
| בפרק "Knock for Knock"
|-
| 1978
| היחידה
| dir="ltr" | The Sweeney
| מוריס
| בפרק "Trust Red"
|-
| 1978
|
| dir="ltr" | In the Forest
| איכר / בנקו
|
|-
| 1985
| סנטה קלאוס: הסרט
| dir="ltr" | Santa Claus: The Movie
| Puffy
|
|-
| 1986
|
| dir="ltr" | Car Trouble
| פרדריק
|
|-
| 1988
| סיפורי עמים
| dir="ltr" | The Storyteller
| איש קטן
| מיני-סדרה
|-
| 1991
| רובין הוד
| dir="ltr" | Robin Hood
| אמלין יוצר הקשתות
|
|-
| 1991
|
| dir="ltr" | Minder
| דאי הגדול
| בפרק "The Cruel Canal"
|-
| 1995
|
| dir="ltr" | Paparazzo
| טרי
|
|-
| 1996
| סודות ושקרים
| dir="ltr" | Secrets & Lies
| Uneasy Man
|
|-
| 1997
|
| dir="ltr" | The Bill
| סאות'וול
| בפרק "Grey Area"
|-
| 1998
| טס לבית דרברוויל
| dir="ltr" | Tess of the D'Urbervilles
| קריק
| סרט טלוויזיה
|-
| 2000
|
| dir="ltr" | Dragonheart: A New Beginning
| מנסל המבוגר
| דיבוב
|-
| 2001
| עמל אהבה לשווא
| dir="ltr" | Love's Labour's Lost
| מות'
|
|-
| 2001
|
| dir="ltr" | A Samba for Sherlock
| דוקטור ווטסון
|
|-
| 2002
|
| dir="ltr" | Two Men Went to War
| Chief armourer
|
|-
| 2004
| וירה דרייק
| dir="ltr" | Vera Drake
| מר וולש
|
|-
| 2004
| אגאתה כריסטי: חיים בתמונות
| dir="ltr" | Agatha Christie: A Life in Pictures
| קנוורד / הרקול פוארו
| סרט טלוויזיה
|-
| 2005
| נקודת מפגש
| dir="ltr" | Match Point
|
|
|-
| 2006
| סקופ
| dir="ltr" | Scoop
| הולך רגל
| תפקיד קמע
|-
| 2007
| האופה
| dir="ltr" | The Baker
| ריס אדוארדס
|
|-
| 2007
| להקסים את הארי
| dir="ltr" | Death Defying Acts
| ספרן
|
|-
| 2008
| גאווין וסטייסי
| dir="ltr" | Gavin & Stacey
| טד
| סדרת טלוויזיה (פרק אחד)
|-
| 2008
| הרפתקאות שרה ג'יין
| dir="ltr" | The Sarah Jane Adventures
| קאאג (	Kaagh)
| סדרת טלוויזיה (4 פרקים)
|-
| 2008
|
| dir="ltr" | The Edge of Love
| ג'ק לויד
| ללא קרדיט
|-
| 2008
|
| dir="ltr" | Caught in the Act
| ארנולד
|
|-
| 2009
| רובין הוד
| dir="ltr" | Robin Hood
| השריף מיורק
| בפרק "The Enemy of My Enemy"
|-
| 2012
| סטלה
| dir="ltr" | Stella
| דאי דייוויס
| סדרת טלוויזיה
|-
| 2012
| סקייפול
| dir="ltr" | Skyfall
| בעל בתחנת רכבת תחתית
|
|-
| 2012
| כמעט אנושיים
| dir="ltr" | Being Human
| אמריס
|
|-
| 2018
| שערורייה אנגלית למדי
| dir="ltr" | A Very English Scandal
| לאו אבסה
|
|-
| 2019
| הכתר
| dir="ltr" | The Crown
| ראש העיר של מרת'ר טידביל
| עונה שלישית; בפרק "Aberfan"
|-
| 2021
| סוס מנצח
| dir="ltr" | Dream Horse
| מלדווין
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:בריטים שנולדו ב-1949
צרטוזאוריים

צרטוזאוריים (שם מדעי: Ceratosauridae) היא משפחה של דינוזאורים תרופודים מקבוצת הצרטוזאוריה, אשר חיו בתור היורה ובתחילת הקרטיקון לפני 112–155 מיליון שנה.

הצרטוזאוריים היו תרופודים בינוניים עד גדולים שהיוו חלק מהטורפים הראשיים במשך היורה, לצד האלוזאוריים. הידוע שביניהם הוא הצרטוזאורוס, אשר תואר כבר ב-1884 בידי החוקר עותניאל צ'ארלס מארש, בחפירות של יוטה וקולורדו. מינים אחרים התגלו ברחבי אמריקה הצפונית, טנזניה, פורטוגל וארגנטינה. עדויות לא ברורות המשויכות למשפחה התגלו באורוגוואי, מדגסקר ובשווייץ.

הם היו בעלי לסת חזקה, "קרניים" פרימיטיביות על מצחם ורכס האף והשיניים היו מחודדות ובעלות ציפוי דמוי-אמייל שעזר לשבור עצמות.

==מיון==
*צרטוזאורוס (Ceratosaurus)
* Eoabelisaurus ?
*גניאודקטיס (Genyodectes)

חלק מהמיונים משייכים לפה גם את הסוג פוסטרוונאטור (Fosterovenator).

== קישורים חיצוניים ==

*
מייקל קסידי

מייקל קסידי (באנגלית: Michael Cassidy; נולד ב-20 במרץ 1983) הוא שחקן אמריקאי. הוא התפרסם בתפקידו בתור זאק סטיבנס בסדרת הנוער "The O.C." ברשת פוקס. מוכר גם מתפקידו בתור טיילר מיטשל בקומדיית המצבים "Men at Work" ובקומדיה "People of Earth", שתיהן של רשת TBS.

== ביוגרפיה ==
קסידי נולד בפורטלנד, אורגון. ב-2001 סיים את לימודיו בבית הספר התיכון "לה סאלה" במילווקי, אורגון. ב-2003 סיים תוכנית לימודים דו-שנתית בקונסרבטוריון למשחק The New Actors Workshop בניו יורק.

== חיים אישיים ==
באוגוסט 2006 התחתן קסידי עם חברתו לורה אייכהורן אותה הכיר בתיכון. יש להם שלושה ילדים.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2005
|The Girl from Monday
|טד
|
|-
|2006
|Boys Life 5
|ג'וני
|
|-
|2006
|זום
|דילן וסט / הודיני
|
|-
| rowspan="2" |2012
|ארגו
|האנליסט של ג'ורדן
|
|-
|אמא מלווה
|אנדי המזויף
|
|-
|2015
|Night of the Living Deb
|ריאן וייברלי
|
|-
|2016
|באטמן נגד סופרמן: שחר הצדק
|ג'ימי אולסן
|
|-
|2017
|The Stray
|מיטץ' דייוויס
|
|-
| rowspan="2" |2018
|חיי כלב
|דוקטור מייק
|
|-
|Jingle Around the Clock
|מקס טרנר
|
|-
|2020
|Breaking Fast
|קל
|
|-
|2021
|צבא המתים
|סמל קסידי 
|
|-
|2022
|Hypochondriac
|צ'אז
|
|-
|TBA
|The Out of Town Wedding
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!
|-
|2004 - 2005
|The O.C.
|זאק סטיבנס
|תפקיד משני (עונה 2); 19 פרקים
|-
|2007
|סודות חבויים
|קליף וייט
|תפקיד ראשי; 8 פרקים
|-
|2007 - 2008
|סמולוויל
|גרנט גבריאל
|7 פרקים
|-
|2008 - 2009
|ילדות שמנת
|צ'ארלי הוגן
|15 פרקים
|-
|2009
|Rockville CA
|דאקס
|סדרת רשת; 2 פרקים
|-
| rowspan="2" |2010
|קאסל
|גרג מקלינטוק
|פרק: "Anatomy of a Murder"
|-
|Blue Belle
|דניאל
|סדרת רשת; פרק: "A Dude in Vegas"
|-
| rowspan="3" |2012
|הכול לטובה
|שחקן ראשי
|פרק: "The Shrink, the Dare, Her Date and Her Brother"
|-
|איפה את, צ'לסי?
|ג'ונתן
|פרק: "Pilot"
|-
|סקנדל
|טרוויס הארדינג
|פרק: "Hell Hath No Fury"
|-
|2012 - 2014
|Men at Work
|טיילר מיטשל
|תפקיד ראשי (3 עונות); 30 פרקים
|-
|2013
|הסקס של מאסטרס
|ד"ר מלקולם טויל
|פרק: "Phallic Victories"
|-
|2014
|Millennial Parents
|ליאו
|סדרת רשת; פרק: "Tamed in the Man Cave"
|-
|2015
|מטרידן
|בריאן מיטשל
|פרק: "Love Kills"
|-
|2015 - 2016
|הקוסמים
|ג'יימס
|4 פרקים
|-
|2016
|משמרת לילה 
|סאם
|4 פרקים
|-
|2016 - 2017
|People of Earth
|ג'ונתן וולש
|תפקיד ראשי (2 עונות); 20 פרקים
|-
| rowspan="3" |2018
|Jingle Around the Clock
|מקס טרנר
|סרט טלוויזיה של הולמרק
|-
|תחנה 19
|פיטר
|פרק: "Every Second Counts"
|-
|ספר האורחים
|טים
|פרק: "Killer Party"
|-
|2019 - 2020
|הטירון
|קיילב רייט
|2 פרקים
|-
|2020
|Into the Dark
|טום
|פרק: "Delivered"
|-
|2020 - 2021
|תושב חוץ
|ד"ר איתן סטון
|5 פרקים
|-
|2021
|Mythic Quest
|פיטר קרומוול
|פרק: "Backstory!"
|-
|2022
|צרות טובות
|אשר בואן
|7 פרקים
|-
| rowspan="2" |2023
|חיזור גורלי
|קליי בישופ
|2 פרקים
|-
|Waco: The Aftermath
|ביל ג'ונסטון
|מיני-סדרה
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1983
בית המדרש קהל חסידים (שערי חסד)

בית המדרש הגדול קהל חסידים (משמאל) במרכז מתחם בתי הכנסת הוותיקים של [[שערי חסד. מאחוריו ניתן לראות את בית הכנסת הגר"א]]
בית המדרש הגדול קהל חסידים הוא בית כנסת ובית מדרש ותיק ומרכזי בשכונת שערי חסד בירושלים. בית הכנסת הוקם בשנת 1930.

==היסטוריה==
שכונת שערי חסד נוסדה בידי ראשי ארגון 'גמ"ח הכללי', ששימש כארגון צדקה החל משנת 1870, בראשותו של הרב שלמה זלמן פרוש. ראשי הארגון, בראשות נפתלי צבי פרוש-גליקמן (בנו של הרב שלמה זלמן פרוש) ושמואל זנוויל שפיצר, יסדו בשנת ה'תרס"ח, 1908, את 'חברת שערי חסד לבניית בתים בירושלים', אשר נועדה לסייע ליהודים חרדים לרכוש דירה צנועה בירושלים בתשלומים מפליגים ללא ריבית. ובשנת ה'תרס"ט, 1909, הוקמה השכונה. השכונה יועדה למשפחות אשכנזיות בלבד, ורובם הגדול של תושביה היו תלמידי ישיבות ואברכים, בעלי רקע "מתנגדי".

עשרים שנה לאחר הקמת השכונה, עם התרחבות האוכלוסייה, והגירה גוברת של יהודים מהעיר העתיקה שכללה גם משפחות חסידיות, בשלו התנאים להקמת בית כנסת חסידי בשכונה. העסקן יצחק פיינברג העניק את המימון הדרוש להקמת בית המדרש, וזה הוקם במרכז השכונה, מול בית הכנסת ע"ש הגר"א וקנה את מעמדו כבית הכנסת המרכזי המשני בשכונה. תרמו למעמדו של בית הכנסת, ספרייה תורנית עשירה, תנור חימום שנקבע בו ופעל בלילות החורף, שיעורי תורה שנמסרו בו, ומספר מתפללים תלמידי חכמים מתושבי השכונה שקבעו בו את מושבם, בהם "הרב מטשיבין".

רב בית הכנסת היה הרב חיים לייב אוירבך, ראש ישיבת המקובלים שער השמים וגבאי בית הכנסת היה הרב חיים מנחם מנדלזון. בית הכנסת שימש את חתנו של הרב אוירבך, הרב שלום שבדרון, למסירת דרשותיו הידועות בתחילת דרכו כדרשן, דרשות שבת אלו הועברו ברבות השנים לבית הכנסת זיכרון משה.

כבית כנסת חסידי, הונהגו סדרי התפילה במתכונת חסידית, ומנהגים חסידיים כמו אכילת סעודה שלישית בבית הכנסת והקפות שניות במוצאי חג הסוכות.

==לקריאה נוספת==
* ראובן גפני, מקדש מעט - בתי כנסת מוכרים ונסתרים בירושלים, יד יצחק בן צבי ירושלים, 2004, עמ' 17–24

קטגוריה:ירושלים: בתי כנסת
קטגוריה:שערי חסד
קטגוריה:בתי כנסת אשכנזיים
כף ברוס

כף ברוס (באנגלית: Cape Bruce) היא לשון יבשה (חצי אי) בקצה הצפוני של אי בצד המזרחי של מפרץ אום, למול קרחון טיילור שבאדמת מק. רוברטסון, שבאנטארקטיקה.

== היסטוריה ==
=== גילוי הכף ===

משלחת החקר הבריטית, אוסטרלית וניו זילנדית לאנטארקטיקה נחתה על חוף הכף ב-18 בפברואר 1931, בפיקודו של סר דגלאס מוסון.

=== מקור השם ===
מוסון קרא לכף על שמו של סטנלי ברוס (לימים לורד ברוס), ראש ממשלת אוסטרליה, בין השנים 1921–1923.

== אתר מורשת היסטורי ==

גלעד אבנים שעליו לוחית זיכרון שהוקמה על ידי מוסון בסמוך לאחר הנחיתה, להנצחת הנחיתה, הוכרזה כאתר מורשת היסטורי אנטארקטי (אתר מספר - HSM 5) בעקבות הצעה של אוסטרליה במסגרת אמנת אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2034 כף ברוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=253 כף ברוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1940&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף ברוס] באתר הגאזט האנטארקטי המשווה SCAR של ממשלת אוסטרליה
* [https://documents.ats.aq/ATCM35/WW/atcm35_ww003_e.pdf כף ברוס באתר רשימת אתרי המורשת של אנטארקטיקה]

== הערות שוליים ==

קטגוריה:אתרים היסטוריים ואתרי מורשת באנטארקטיקה
ברוס
יחסי יוון–תאילנד

יחסי יוון–תאילנד הם היחסים הדיפלומטיים הרשמיים שבין הרפובליקה ההלנית לבין ממלכת תאילנד.

== סקירה כללית ==
הרפובליקה ההלנית כוננה את יחסיה עם ממלכת תאילנד לראשונה בתאריך 26 במאי 1958. השגרירות של יוון בבנגקוק, בירת תאילנד, נפתחה לציבור בחודש נובמבר 1989. תאילנד גם היא מיוצגת ביוון באמצעות שגרירות שהיא מחזיקה באתונה. בנוסף לשגרירות היוונית בבנגקוק, מחזיקה יוון גם משרד לשיתוף פעולה כלכלי.

על פי משרד החוץ היווני, ליוון יש יחסים "טובים מאוד" עם תאילנד, עם פוטנציאל לשיפורם ולהרחבת שיתוף פעולה הכלכלי. שיתוף הפעולה בין שתי המדינות בתחום המולטילטרלי גדל - בעיקר בהקשר של דיאלוג בנושא האיחוד האירופי עם המדינות של איגוד מדינות דרום-מזרח אסיה ואזור דרום-מזרח אסיה באופן כללי. שתי המדינות נוהגות לתמוך במועמד המדינה השנייה בארגונים בינלאומיים.

== יחסים תרבותיים ==
היחסים שבין יוון לתאילנד הם יחסים חלשים, אך, על פי משרד החוץ היווני, הם "בעלי פוטנציאל" לשיפור, בעיקר דרך שיתוף פעולה בתחומים: מדעים, חינוך, מחקר, ספריות, תרבות, תקשורת, נוער וספורט.

מספר קטן של בעלי מוצא יווני מתגורר בתאילנד, רובם מעורבים בעסקים מקומיים ועוסקים בתחומי החקלאות והתיירות.

== נציגויות דיפלומטיות ==
* תאילנד מיוצגת ביוון בדרג השגרירות באמצעות שגרירות רשמית שהיא מחזיקה באתונה, בירת המדינה.
* יוון מיוצגת בתאילנד בדרג השגרירות באמצעות שגרירות רשמית שהיא מחזיקה בבנגקוק, בירת המדינה.

== קישורים חיצוניים ==
* [https://www.mfa.gr/en/blog/greece-bilateral-relations/thailand/ Thailand], אתר משרד החוץ של יוון

== הערות שוליים ==
באגו

באגו (בבורמזית: ပဲခူးမြို့) היא עיר במיאנמר שנוסדה ב-1152, והיא משמשת כבירת המחוז באגו.

== גאוגרפיה ==
באגו נמצאת כ-265 ק"מ מנייפידאו, בירת מיאנמר.

== אקלים ==
הטמפרטורה הממוצעת היא 26 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא יולי (22 מעלות צלזיוס). כמות המשקעים הממוצעת היא 4,314 מילימטרים בשנה. חודש יולי הוא החודש שיש בו הכי הרבה גשם (1,088 מ"מ גשם), וחודש דצמבר הוא החודש שיש בו הכי פחות גשם (6 מ"מ גשם).

== תנועה ותחבורה ==
העיר ממוקמת ליד כביש 1.

== לקריאה נוספת ==
<div class="mw-content-ltr">
* 
* 
* 
* 
* 
* 
* 
</div>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מיאנמר: ערים
מוניווה

מוניווה (בבורמזית: မုံရွာမြို့) היא עיר במיאנמר.

== גאוגרפיה ==
העיר נמצאת כ-72 ק"מ מסאגאינג, בירת המחוז וכ-270 ק"מ מנייפידאו, בירת מיאנמר.

== אקלים ==
הטמפרטורה הממוצעת היא 26 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 903 מילימטרים בשנה. חודש ספטמבר הוא החודש שיש בו הכי הרבה גשם (234 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

== תנועה ותחבורה ==
העיר נמצאת ליד כביש 71 וכביש קאיופה.

== קישורים חיצוניים ==

* 
<div class="mw-content-ltr">
*[http://dlxs.library.cornell.edu/cgi/t/text/text-idx?c=sea;cc=sea;view=toc;subview=short;idno=sea335 Burman photograph album 1897] Old photos of Monywa
*[https://web.archive.org/web/20090302093558/http://www.myanmar.com/myanmartimes/MyanmarTimes15-300/n004.htm Chindwin River - lifeblood of upper Sagaing] Myanmar Times, January 16–22, 2006
</div>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מיאנמר: ערים
מיקיטלה

מיקיטלה (בבורמזית: မိတ္ထီလာမြို့) היא עיר שנמצאת במחוז מנדליי שבמיאנמר. מיקטילה היא מרכז סחר משמעותי ורואים בה מספר גדול של אנשי צבא, עם מספר בסיסים גדולים בקרבת מקום.

== גאוגרפיה ==
העיר נמצאת כ-108 ק"מ ממנדליי, בירת המחוז וכ-120 ק"מ מנייפידאו, בירת מיאנמר. בנוסף, העיר נמצאת ליד אגם מיקיטלה . בדומה לאגם קנדווגי ביאנגון, גם אגם מיקטילה הוא מאגר מלאכותי עם פסל של קראוויק (ציפור מוזהבת מיתית) על דוברה קבועה על האגם.<ref></ref>

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא יולי (22 מעלות צלזיוס). כמות המשקעים הממוצעת היא 1,020 מילימטרים בשנה. חודש ספטמבר הוא החודש שיש בו הכי הרבה גשם (301 מ"מ גשם), וחודש פברואר הוא החודש שיש בו הכי פחות גשם (1 מ"מ גשם).

== תנועה ותחבורה ==
העיר נמצאת ליד כביש 1.

== קישורים חיצוניים ==

* 

== הערות שוליים ==

קטגוריה:מיאנמר: ערים
סיטווה

סיטווה (בבורמזית: စစ်တွေမြို့) היא עיר במיאנמר, שמשמשת כבירת מדינת ראקין. שמה הקודם של העיר היה אקואב (באנגלית: Akyab).

== גאוגרפיה ==
סיטווה נמצאת כ-332 ק"מ מנייפידאו, בירת מיאנמר.

== אקלים ==
הטמפרטורה הממוצעת היא 24 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 4,682 מילימטרים בשנה. חודש יולי הוא החודש שיש בו הכי הרבה גשם (1,250 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

== קישורים חיצוניים ==

* 

== הערות שוליים ==

קטגוריה:מיאנמר: ערים
ג'ינו קולאוסי

ג'ינו קולאוסי (באיטלקית: Gino Colaussi; 4 במרץ 1914 – 27 ביולי 1991) היה כדורגלן איטלקי, ששיחק בעמדת החלוץ. זכה עם נבחרת איטליה במונדיאל 1938.

==ביוגרפיה==
קולאוסי נולד ב-4 במרץ 1914, בגראדיסקה ד'אונזו שבאיטליה.

הוא שיחק את רוב הקריירה שלו בקבוצה טריאסטינה האיטלקית. לאחר מכן שיחק בכמה קבוצות, ביניהן יובנטוס, איתה זכה בגביע האיטלקי. קולאוסי שיחק גם בסרייה ב', הליגה השנייה באיטליה, במועדון פאדובה.

קולאוסי ערך בנבחרת איטליה 26 הופעות בהן כבש 15 שערים בין השנים 1935–1940. במונדיאל 1938 היה חלק מסגל הנבחרת שזכה במונדיאל תוך כדי שהוא כובש שער ברבע הגמר נגד צרפת, המארחת של אותו טורניר, ושער נוסף בניצחון על ברזיל בחצי הגמר. בגמר מונדיאל 1938 כבש צמד שערים נגד הונגריה בניצחון 2–4 ועזר לאיטליה לזכות במונדיאל שני ברציפות. בסיום הטורניר כבש 4 שערים ובכך זכה בנעל הארד, ונבחר להיות בנבחרת המצטיינת.

קולאוסי נפטר ב-27 ביולי 1991, בטריאסטה שבאיטליה, בגיל 77.

קולאוסי כובש שער בגמר מונדיאל 1938 נגד הונגריה

==תארים==
;יובנטוס
* הגביע האיטלקי: 1941/1942
;נבחרת איטליה
* גביע העולם: 1938
* גביע מרכז אירופה: 35–1933
;אישיים
* נעל הארד בגביע העולם: 1938
* הנבחרת המצטיינת בגביע העולם: 1938

==קישורים חיצוניים==

קטגוריה:כדורגלני מונדיאל 1938
קטגוריה:כדורגלני נבחרת איטליה
קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני פדובה
קטגוריה:כדורגלני יובנטוס
קטגוריה:כדורגלני טרנאנה
קטגוריה:מאמני טרנאנה
קטגוריה:מאמני כדורגל איטלקים
קטגוריה:איטלקים שנולדו ב-1914
קטגוריה:איטלקים שנפטרו ב-1991
אבישי גרינצייג

אבישי גרינצייג (נולד ב-21 ביוני 1987, כ"ד בסיוון ה'תשמ"ז) הוא עיתונאי ישראלי וכתב לענייני משפט בכאן חדשות. בעבר כתב בעיתונים גלובס, מעריב ובשבע.

==ביוגרפיה==
נולד בחיפה למשפחה דתית לאומית, השלישי מבין ארבעה אחים (אחד מהם הוא תאומו). אביו יואל הוא רואה חשבון ואמו נעמי עבדה לאורך שנים רבות כמזכירה רפואית. למד בבית ספר היסודי "נתיב אליעזר כרמל" בעירו ובתיכון הדתי אמי"ת חיפה. התנדב כנער במגן דוד אדום כמגיש עזרה ראשונה וחובש, והוא גם בעל הכשרה כנהג אמבולנס.

למד שנה בישיבה הגבוהה "מבשר שלום" בחיפה, לאחר מכן מספר שנים בישיבת תורת החיים ביד בנימין, והוא בעל סמיכה לרבנות. התנדב לשירות אזרחי כמורה וכחונך לתלמידים מתקשים. הוא בעל תואר ראשון ותואר שני בחינוך מאוניברסיטת בר-אילן.

ניהל בעבר את "התנועה למדינה יהודית ודמוקרטית". פרסם מספר מאמרים הלכתיים בכתבי עת תורניים.

היה בעל טור דעה באתרי האינטרנט "סרוגים" ו"מידה". היה כתב העיתון "בשבע", ולאחר מכן כשנה וחצי הפך לכתב המשפט בעיתון "מעריב". החל מאוגוסט 2019 משמש ככתב המשפט של "גלובס".<ref></ref> משנת 2021 הוא נמנה עם מגישי הפינה "פערים של אחרים" בתוכנית "מהצד השני עם גיא זהר" בערוץ כאן 11.

בשנת 2021 הגיש תביעת דיבה בסך מיליון ש"ח נגד העיתונאי אלי ציפורי, בטענה שציפורי ניהל נגדו מסע הכפשה אובססיבי ברשתות החברתיות. ציפורי חויב לשלם לגרינצייג כ-200 אלף ש"ח. שני הצדדים ערערו על פסק הדין.

באפריל 2023 עבר לכאן חדשות ככתב משפט, וצמצם את פעילותו בגלובס לטור סוף השבוע.
באפריל 2024 החל לכתוב טור שבועי אקטואלי בעיתון "בשבע".

== חיים אישיים ==
נשוי לאביטל, בתו של הרב ציון לוז, ולהם שישה ילדים. מתגורר בשבי דרום ומנהל אורח חיים דתי.

==הישגים עיתונאיים==
* חשיפת תמלילי החקירה של איתן כבל בתיק 2000.
* חשיפת תנאי המעצר של ניר חפץ בתיק 4000.
* חשיפת פרשת הפריצה לטלפונים של יושב ראש לשכת עורכי הדין אפי נוה וחלקה של כתבת גלי צה"ל הדס שטייף בפרשה.
* בעקבות סדרת בקשות שהגיש לשידור דיונים בבית המשפט העליון, התירה הנשיאה אסתר חיות באפריל 2020 לשדר בשידור חי לראשונה דיון בבג"ץ.
* חשיפת פרשיית העיתונאי בן כספית, לפיה העביר למשטרת ישראל חומרים שונים, ביניהם העדות שהובילה לתיק 1000 וההקלטה שהובילה לתיק 1270, ובמקביל פרסם טורים אודות חקירת החומרים הללו.<ref></ref>
* באוגוסט 2023 חשף כי בכמה מקרים גבה יושב ראש של התנועה למען איכות השלטון בישראל אליעד שרגא שכר טרחה מופרז מאוד והסתיר זאת תחת הסכמי חיסיון. בעקבות הדברים הודיעה ועדת האתיקה של לשכת עורכי הדין כי תפתח בבדיקה.

==קישורים חיצוניים==

* 
* 

* אלעד הומינר, [https://www.archive.giluydaat.co.il/2022/587/ שליפות עם אבישי גרינצייג], גיליון גילוי דעת 587, י"ב באייר ה'תשפ"ב, עמ' 32–33

==הערות שוליים==

קטגוריה:כתבים משפטיים ישראלים
קטגוריה:סגל בשבע
קטגוריה:סגל גלובס
קטגוריה:סגל מעריב
קטגוריה:סגל תאגיד השידור הישראלי - כתבי כאן חדשות
קטגוריה:בוגרי אוניברסיטת בר-אילן
קטגוריה:בוגרי ישיבת תורת החיים
קטגוריה:תאומים ישראלים
קטגוריה:ישראלים שנולדו ב-1987
שרגא שמר

שרגא שמר (24 בפברואר 1929 – 17 בנובמבר 2019) היה ראש מועצת חבל יבנה, ממייסדי מושב ניר גלים, ממייסדי בית העדות להנחלת זיכרון השואה ופעיל ציבור.

== ביוגרפיה ==
שמר נולד בכפר הנגון שבצפון מזרח הונגריה ליום-טוב ושרה שירמן. לאחר פלישת גרמניה להונגריה, במרץ 1944, נשלח עם משפחתו לגטו אוזד ובהמשך גויס עם אביו לפלוגות העבודה של צבא הונגריה. במסגרת פלוגת העבודה, עבד בקו החזית שבין הונגריה לברית המועצות בגליציה המזרחית. כמו כן, עבד בתיקון מסילות ברזל שהופצצו על ידי האמריקאים בהג'שהלום, צומת רכבות ראשי, בגבול הונגריה-אוסטריה. בהג'שלום נפטר אביו ממחלת הטיפוס. שרגא בן ה-15 שרד את המלחמה.

לאחר המלחמה הצטרף לגרעין הכשרה של בני עקיבא, גרעין "גאולה". לאחר תקופת הכשרה של כשנה וחצי בהונגריה ובגרמניה, הם העפילו ארצה על אניית המעפיל האלמוני בפברואר 1947. לאחר עימות עם הבריטים נתפסה האונייה ושרגא שולח בין יתר נוסעיה למחנה 65 בקפריסין. בערב יום הכיפורים 1947, הגיע שרגא לארץ ישראל.

בשנת תשי"א התחתן עם רחל לבית וייס, ונולדו להם ארבעה ילדים. בימי חייו נולדו לו מעל 20 נכדים ו30 נינים.

שרגא נמנה עם מייסדי מושב ניר גלים ומילא שורה של תפקידים במושב. היה פעיל במגוון תפקידים ציבוריים באיגוד המושבים של הפועל המזרחי וסייע בהקמת היישובים הדתיים ברמת הגולן, בבקעת הירדן, וביישובים הראשונים בגוש קטיף. בשנת 1981 החל לכהן כראש מועצת חבל יבנה עד לשנת 1994 ובמסגרת התפקיד היה שותף פעיל בהקמת בית העדות במועצה. היה פעיל בעמותת "ילדים" שבמסגרתה ארגן הבאת ילדים יהודיים מהונגריה לביקורים בארץ.
בשנים 1985–1998 כיהן שרגא כיו"ר איגוד ערים לאיכות הסביבה אשדוד וחבל יבנה. משנת 1995 שימש כיו"ר העמותה למען החבר הוותיק בחבל יבנה. משנת 1999 שימש כסמנכ"ל מרכז המועצות האזוריות ויו"ר הנהלת קמפוס גבעת וושינגטון.

בשנת תשס"א הוענק לו פרס עמינח למפעל חיים על פעילותו הציבורית.

נפטר ב-17 בנובמבר 2019, נקבר בניר גלים.

==קישורים חיצוניים==

*[https://web.archive.org/web/20210410182106/https://www.beit-haedut.org.il/he/אודות/22-מייסדי-בית-העדות/124-שרגא-שמר אודות שרגא שמר] באתר בית העדות בניר גלים.
*[http://kby.org/hebrew/news/?id=778 פרס הציונות הדתית לשנת תשע"א] באתר ישיבת כרם ביבנה.
* 
== הערות שוליים ==

קטגוריה:ראשי המועצה האזורית חבל יבנה
קטגוריה:ישראלים ילידי הונגריה
קטגוריה:עולים לאחר מלחמת העולם השנייה
קטגוריה:ניר גלים: אישים
קטגוריה:דירקטורים ישראלים
קטגוריה:ישראלים שנולדו ב-1929
קטגוריה:ישראלים שנפטרו ב-2019
לאלוויס

לאלוויס (שם מדעי: Llallawavis) הוא סוג נכחד של עוף טורף ממשפחת הפורוסרקוסיים, אשר חי באמריקה הדרומית בתקופת הפליוקן, לפני 3.5 מיליון שנה מהיום. פירוש השם הוא: "עוף מלהיב", מהמילה בשפת הקצ'ואה: "llallawa" - "מלהיב" והסיומת הלטינית: "avis" - "עוף". שמו של המין בסוג הוא על שם החוקר "גלילאו חואן סקאביה" (Galileo Juan Scaglia).

מאובני הלאלוויס נתגלו בשנת 2010 לחופי תצורות לוס לובוס אלו שבבואנוס איירס, ארגנטינה והוגדרו ב-2015 בידי החוקר פדריקו דגראנג' (federico degrange).

מאובני עוף זה נמצאו משלד כמעט שלם, לרבות שרידי הגולגולת הכבדה וגם את חלל העיניים, הלסת, תיבת הקול וקשה הנשימה. עוף זה היה קטן יחסית לקרוביו המאיימים והגיע רק לגובה 1.5 מטרים ולמשקל ממוצע של 18 ק"ג. ככל הנראה הוא הותאם לתנאי ריצה מהירה בערבות העשב של ארגנטינה, שם רדף אחרי טרף קטן או בינוני. ממצאים בגולגולת מרמזים שעם אוזניו הוא היה יכול לשמוע תדרי קולות בטווח 380 עד 4,230 הרץ, כנראה כדי להאזין לטרף.

==קישורים חיצוניים==

קטגוריה:פורוסרקוסיים
קטגוריה:בעלי חיים שחיו בפליוקן באמריקה הדרומית
קטגוריה:עופות שחיו בפליוקן
קטגוריה:טקסונים שהתפתחו בפליוקן
זית יונאן

זַיִת יוּנאן (שם מדעי: Tetrapilus tsoongii, שם נרדף: Olea yuennanensis) הוא עץ שגובהו בין מטר ל-12 מטרים הגדל ברפובליקה העממית של סין, מדרום סין עד הָאיְנָאן (אי טרופי גדול ומחוז מדרום לחופי סין) מהסוג ממשפחת הזיתיים<ref name=":0"></ref>.<ref></ref>

מין זה משמש להכנת בונסאי או כעץ נוי של פארקים וגנים.

== שמות המין ==
שמו של זית יונאן בסין בכתב סיני הוא 云南木犀榄, ובפין-יין: Yúnnán mùxī lǎn.

במקומות שונים מופיע שם המין בטעות באיות yunnanensis בשל האיות המקובל למחוז שבו גדל המין.

==מאפיינים==
זית יונאן הוא שיח או עץ ירוק-עד בגובה מטר עד 12 מטרים. הענפים מכוסים בפלומה עדינה.

המרקם של העלים דמויי עור, כשאורך הפטוטרת בין 3 ל-7 מילימטרים. אורך הטרף הוא בין 5 ל-7 סנטימטרים, ורוחבו בין 1.2 עד 4.5 סנטימטרים. צורתו סגלגלה או דמוי רומח הפוך, כשהקצה חד, והוא נטול פלומה. משני צדי העורק המרכזי יש שישה עורקים צדדים שקועים. שולי העלה שלמים או משוננים.

הפרחים מסודרים בתפרחת, אורכם בין 2 ל-4 סנטימטרים, נטולי שערות או עם מעט שערות. הפרחים זכריים בלבד או הרמאפרודיטיים. לפרח ארבעה עלי גביע באורך 0.5 מילימטרים, עלי הכותרת לבנים או בגוון שמנת בקוטר 1.5 עד 3 מילימטרים. הפרי הוא בית גלעין סגלגל, אורכו בין 0.7 ל-1 סנטימטרים, גונו שחור והוא מעט בשרני.

==תפוצה ואקולוגיה==
תחום התפוצה של זית יונאן הוא במחוזות סין העממית סצ'ואן, ויונאן. הוא גדל בסבך שיחים או ביערות בגבהים שבין 800 ל-2,300 מטרים. כתלות במיקום ובגובה הוא פורח בין פברואר לנובמבר ומייצר פירות בין מאי לדצמבר. העץ מעדיף קיצים לוהטים וחורפים שאינם קרים מדי, אבל הוא אינו קסרופיט (xerophyte - צמח בעל כושר עמידה בתנאי יובש) וזקוק ללחות. מצב הסיכון של מין זה לא הוערך.

==טקסונומיה==
את השם המדעי המקורי Olea yuennanensis קבע הבוטנאי האוסטרי היינריך פון הנדל-מאצטי (Heinrich von Handel-Mazzetti, מקוצר ל-.Hand.-Mazz; 1882–1940) ב-1936. ב-1995 טען הבוטנאי הבריטי פיטר שואו גרין (Peter Shaw Green) שמין זה זהה למין Olea tsoongii, וטענה זו התקבלה על ידי עורכי Flora of China ב-1996. עם זאת, ב-2002 חזר בו גרין. בטענה שיש הבדל בין שני המינים. במין O. tsoongii הענפים והפטוטרות חסרי פלומה והתפרחות הן באורך 7–18 סנטימטרים. גרין סיווג את זית יונאן בתת-הסוג Tetrapilus בעדכון שערך לסוג זית (2002) יחד עם תיאור המין והשמות המדעיים הנרדפים. בשנת 2020 שונה הסיווג של תת-הסוג Tetrapilus לסוג חדש במשפחת הזיתיים שבו 21 מינים, והשם המדעי של זית יונאן נקבע כ-Tetrapilus tsoongii<ref name=":0" />.

===שמות מדעיים נרדפים===
* Olea yuennanensis var. xeromorpha Hand.-Mazz., op.cit. 1009 (1936) type Yunnan. (holotype WU).
* Olea brevipes L.C. Chia (1955).
* Olea tsongii sensu Green (1995). (גרין חזר בו משם זה ב-2002)

== דמיון למינים אחרים ==
מין זה קרוב מאוד למין Tetrapilus brachiatus <small>Lour (שמו הקודם Olea brachiata)</small>. יש נטייה קלה של העלים במין זה להיות ארוכים יותר ושפת העלים כמעט שאינה משוננת, כשהמרווח בין השיניים רחב יותר והשיניים קהות יותר.

ענפים צעירים של מין זה מכוסים בפלומה ולא חסרי שיער כמו המין Tetrapilus hainanensis (שמו הקודם: Olea hainanensis) בנוסף, שני המינים גדלים באזורים גאוגרפיים נפרדים.

==שימושים==
מין זה משמש להכנת בונסאי או כעץ נוי של פארקים וגנים.

==קישורים חיצוניים==

==הערות שוליים==

יונאן
קטגוריה:סין: עצים
קרטיס-רייט

קרטיס-רייט קורפוריישן היא חברה תעשייתית שבסיסה בארצות הברית, אך מסונפת ופעילה כלל־עולמית, לייצור מוצרים לתעשייה ולמתן שירותים לשווקים מסחריים, תעשייתיים, ביטחוניים ולתעשיות הפקת האנרגיה. החברה נוסדה ב-1929 מאיחודן של החברות קרטיס חברה למטוסים ומנועים, רייט אירונאוטיקל וחברות אספקה שונות. בסיומה של מלחמת העולם השנייה, הייתה זו יצרנית כלי הטיס הגדולה ביותר בארצות הברית, בספּקה כלי טיס שלמים במספרים גדולים, לכוחות המזוינים של ארצות הברית. מאז, התפתחה החברה הלאה מהרכבתם המלאה של מטוסים מוגמרים, בהפכה ליצרנית רכיבי מנגנוני תיקון והפעלה, מערכות בקרת טיסה, שסתומים, ולנותנת שירותי הכנת משטחים. החברה היא גם סַפָּק רכיבים לחברות הפקת אנרגיה גרעינית, למערכות אנרגיה גרעינית להנעה ימית , לרכבי תעשייה ולתעשיות הגז והנפט הגולמי. לחברה יש שרשרת אספקה משולבת מובנית בתוכה, ורשת מתן שירות כלל־עולמית נרחבת. החברה היא אחת משחקני השוק המגוונים והגדולים בענף התעופה והחלל, והיצרן המקומי הגדול ביותר של מטוסי סילון קטנים בארצות הברית.

מטוס [[קרטיס C-46 קומנדו מתוצרת חברת "קרטיס-רייט".]]




== לקריאה נוספת ==

== קישורים חיצוניים ==

* 

== ביאורים ==
* הכנת משטחים – טיפול מכין טרם ציפוי או צביעה, על ידי שחיקה מכנית מבוקרת, קרני לייזר או צריבה כימית, לחיזוק אחיזת הציפוי במשטח המטופל. למשל, צריבה כימית של אלומיניום לפני אלגון (ציפוי אנודי).
* רכבי תעשייה – כמו מלגזות למשל.

*
קטגוריה:יצרני מטוסים
קטגוריה:יצרני מטוסים אמריקאיים
טס לבית דרברוויל (מיני-סדרה, 1998)

טס לבית דרברוויל (באנגלית: Tess of the D'Urbervilles) היא מיני-סדרה בת שלוש שעות שנוצרה על ידי רשת London Weekend Television, ושודרה לראשונה ב-1998. הסדרה היא עיבוד טלוויזיוני של הרומן "טס לבית דרברוויל" מאת תומאס הרדי. את התסריט כתב טד וייטהד וביים איאן שארפ. ג'סטין ואדל מככבת בתפקיד הראשי בדמות טס דרביפילד.

==הפקה==
המיני-סדרה "טס לבית דרברוויל" הופקה על ידי London Weekend Television בשיתוף רשת Arts and Entertainment Network האמריקאית (A&E). הרשת החלה להתחרות בשירות השידור הציבורי PBS באמצעות מימון חלקי ושידור של הפקות בריטיות איכותיות.

==צוות השחקנים==
* ג'סטין ואדל – טס דרביפילד
* ג'ייסון פלמינג – אלק דרברוויל
* אוליבר מילבורן – אנג'ל קלייר
* ג'ון מקאנרי – ג'ק דרביפילד
* לזלי דאנלופ – ג'ואן דרביפילד
* רוזלינד נייט – מרת דרברוויל
* אנתוני או'דונל – קריק
* כריסטין מור – גברת קריק
* בריאן פרינגל – קייל
* דבי צ'אזן – מריאן
* לינדה ארמסטרונג – קאר דרץ'
* האנה ווטרמן – ננסי
* שארלוט בלאמי – סיסי
* קנדידה רנדל – איזי
* אמנדה ברוסטר – רטי
* ראסל מורגן – ילד עם מריצה

==קישורים חיצוניים==

==הערות שוליים==

קטגוריה:סרטים לפי ספרי תומאס הרדי
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות דרמה תקופתית בריטיות
אגרוף (שיר)

"אגרוף" הוא סינגל שהוקלט על ידי הזמרת הישראלית עדן בן זקן. הוא יצא לאור ב-22 בנובמבר 2019, בהוצאת חברות התקליטים שרית הפקות וארומה מיוזיק, כסינגל המוביל מתוך אלבום האולפן החמישי שלה, מועבט (2021).

השיר הגיע למקומות הראשונים במצעד השבועי של מדיה פורסט ובמצעד הרשמי של גלגלצ.

ב-25 בספטמבר 2020, הוציאה בן זקן את הגרסה האקוסטית לשיר.

== רקע וכתיבה ==
השיר נכתב על ידי אורי בן ארי, הולחן על ידי אורי בן ארי ואיתן דרמון והופק על ידי אריאל טוכמן. בשיר מופיעים קולות רקע אשר בוצעו על ידי אורי בן ארי.

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בן זקן ב-22 בנובמבר 2019. בתחילת הקליפ ניתן לראות את בן זקן יושבת על כיסא עליה מכוונות מצלמות ומתחילה לשיר. בקליפ עצמו מופיעים עומר דרור ומיכל פרס.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!מקור
|-
! rowspan="2" |עולם
|22 בנובמבר 2019
| rowspan="2" |הזרמת מוזיקה • הורדה דיגיטלית
|גרסה רגילה
| rowspan="2" |אן אם סי יונייטד
|
|-
|25 בספטמבר 2020
|גרסה אקטסטית
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אורי בן ארי
קטגוריה:שירים שנכתבו על ידי איתן דרמון
קטגוריה:שירים שהולחנו על ידי אריאל טוכמן
קטגוריה:שירים שהופקו על ידי אריאל טוכמן
קטגוריה:שירים על כאב לב
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
ז'אן-איפוליט מישון

ז'אן-איפוליט מישון (Jean Hippolyte Michon ;1881–1806) היה מייסד הגרפולוגיה המודרנית, טבע את המונח "גרפולוגיה" ופיתח שיטה ראשונית לניתוח כתב היד, ספריו היו בעלי השפעה רבה בפיתוח המתודה הגרפולוגית.

==ביוגרפיה==
נולד במחוז שראנט שבמערב צרפת. למד בסמינר לכמרים באנגולם, ב-1830 מונה לכומר. ב-1831 פתח מישון מוסד חינוכי תיכוני וניהל אותו במשך 10 שנים, במוסד הוא הכיר את האב פלנדרין ושמע ממנו על האפשרות להכרת אופיו של האדם על פי כתב ידו.

בשנים 1844–1849 יצאה לאור עבודתו על המונומנטים של שראנט, החיבור מתאר את ההיסטוריה הפוליטית, הדתית והחברתית של האזור ומתעד את המונומנטים ההיסטוריים שלו, עבודה זו זיכתה את מישון בהכרה כהיסטוריון וארכאולוג, והדבר הביא לצירופו בשנת 1850 למשלחת מדעית ארכאולוגית למזרח ולארץ ישראל.

למרות היותו כומר קתולי מישון תמך בליברליזם ובמודרנה ובמשך חייו פרסם חיבורים רבים שבהם קרא להפרדה בין דת למדינה ולשינוי יחסה של הכנסייה כלפי המדע, הליברליזם והדמוקרטיה.
ב - 1860 יצא חיבורו "על התחדשות הכנסייה", בספר הופיעו רעיונות ליברליים רבים והופיעה שם אהדה רבה לתרבות החילונית המודרנית, הכנסייה הקתולית יצאה כנגד החיבור והוא הוכנס לאינדקס הספרים האסורים על ידי הכנסייה, ומישון נאלץ לעצור את הפצת הספר.

בדצמבר 1868 פגש מישון את בפריז אדולף דבארול, דבארול שהיה כירולוג נודע ניסה זמן רב לשלב באבחוניו הכירולוגיים אבחונים של כתבי יד, והוא הופתע לגלות שיש למישון שיטת אבחון מגובשת. דבארול שכנע את מישון לפרסם את שיטתו, והבטיח לממן את כתיבת הספר.

במשך כתיבת הספר נתגלעו ויכוחים רבים בין מישון לדבארול, דבארול רצה להשתתף בכתיבת הספר, ולבסוף הוסכם ביניהם שדבארול יכתוב את ההקדמה בנוסף דבארול התעקש לשלב בהקדמתו בין גרפולוגיה לכירולוגיה, למרות שמישון בעצמו התנגד לכירולוגיה. באפריל 1872 יצא הספר לאור.

מישון עזב את שותפותו עם דבארול ופנה להפיץ את שיטתו, בנובמבר 1871 יצא לאור הגיליון הראשון של כתב העת הגרפולוגי שלו "הגרפולוגיה", ב-24 בנובמבר 1871 קיים מישון כינוס פומבי ראשון בפריז בו הציג את תגליתו בפני הציבור. בשנים הבאות עבר בכל עריה הגדולות של אירופה ונתן הרצאות על שיטתו. הוא נהג להדגים בפני הקהל עקרונות אחדים של שיטתו, ובסוף הרצאתו ניתח כתבי יד אנונימיים שנכתבו על ידי המשתתפים.

בשנים הבאות הופיעו ספרים המציגים את שיטתו של מישון במלואה. ב-1872 הופיע הספר "תעלומות הגרפולוגיה" ב־1875 יצא הספר "שיטת הגרפולוגיה", המציג את מערכת הסימנים המישונית, וב-1878 פורסם הספר, "המתודה הישומית של הגרפולוגיה". ב-1879 יצא הספר "ההיסטוריה של נפוליאון הראשון לפי כתב ידו", שבו מציג מישון ניתוח אורך של כתבי היד של נפוליון, החל מתחילת שרותו הצבאי ועד גלותו באי סנט הלנה.

ב-8 במאי 1881 מת מישון מסיבוך של דלקת ריאות.

==לקריאה נוספת==
<div class="mw-content-ltr">
* L’Abbé Jean-Hippolyte Michon, 1806-1881. Contribution à l’étude du libéralisme catholique au XIXe siècle, Savart Claude, 1971, Société d’édition “Les Belles Lettres”, Paris
* De Lavater à Michon. Essai sur l’histoire de la graphologie, Vol II, Vol III, Seiler Joseph, Editions Universitaires Fribourg Suisse[http://www.grafoanalisis.com/JOSEPH%20SEILER.htm]
</div>

==קישורים חיצוניים==
* [http://39633.livepage.co.il/site/detail/detail/detailDetail.asp?detail_id=340805 שייקה לנדאו, מישון והולדת הגרפולוגיה המדעית]

==הערות שוליים==

קטגוריה:גרפולוגים
קטגוריה:צרפתים שנולדו ב-1806
קטגוריה:צרפתים שנפטרו ב-1881
מיכאל חנני

מיכאל זאב (מיכה) חנני (נולד ב-18 באוגוסט 1940) הוא פרופסור במרכז האקדמי פרס ומומחה למערכות מידע. כיהן כפרופסור באוניברסיטת בן-גוריון בנגב ובמוסדות נוספים, וכראש אגף מערכות מידע ומחשוב בחברת תרכובות ברום, מתאם המחשוב בחברות כימיקלים לישראל וכראש אגף מערכות מידע ברשות הנמלים.

== ביוגרפיה ==
מיכאל זאב חנני נולד בירושלים לאסתר וחיים חנני. למד לתואר ראשון במתמטיקה בטכניון בחיפה במסגרת העתודה האקדמית. את שירותו בצה"ל עשה כקצין בממר"ם והיה שותף להקמתן של מערכות מידע גדולות בתחילת ימי המחשוב בצה"ל. קיבל תואר שלישי במתמטיקה שימושית מאוניברסיטת נורת'ווסטרן בשנת 1969.

במשך השנים נשא כמה תפקידים ניהוליים: ראש אגף מערכות מידע ומחשוב בחברת תרכובות ברום, מתאם המחשוב בחברות כימיקלים לישראל, ראש אגף מערכות מידע ברשות הנמלים.

נמנה עם סגל המחלקה למתמטיקה באוניברסיטת בן-גוריון בנגב. הקים את מסלול הלימודים במערכות מידע ב. בהמשך השתתף בהקמת מרכז אקדמי דן, המרכז ללימודים אקדמיים באור יהודה והמרכז האקדמי פרס.

כיהן כיו"ר הנהלת איל"א, כמזכיר הוועדה למערכות מידע של הפדרציה הבינלאומית לעיבוד מידע (IFIP) כחבר הנשיאות של הלשכה לטכנולוגיות המידע בישראל.

== קישורים חיצוניים ==

* [https://www.pac.ac.il/lecturer/מיכאל-חנני/ פרופ' מיכאל חנני], באתר המרכז האקדמי פרס
* פרופ מיכאל חנני, "[https://www.mor-day.com/firstcompu/ כיצד הפכה מתמטיקה שימושית למחשב האישי?"], הסכתולדות, אוגוסט 2019
* 

== הערות שוליים ==

קטגוריה:מדעני מחשב ישראלים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת נורת'ווסטרן
קטגוריה:סגל אוניברסיטת בן-גוריון בנגב: מתמטיקה
קטגוריה:סגל המרכז האקדמי פרס
קטגוריה:בוגרי העתודה האקדמית
קטגוריה:מנהלים ישראלים
קטגוריה:ישראלים שנולדו ב-1940